Nuberu (mitoloxía) - Uiquipedia

# Nuberu (mitoloxía)

### De Uiquipedia

El Nuberu ye un ser de la mitoloxía asturiana que tamién pue ser nomáu como Xuan Cabritu, al que se-y asocia a dellos fenómenos meterolóxicos.

Suel representase como un ser d'aspeutu humanu mui feu: bocalón, enarcáu, dientes con grandes paletes y prietos, oreyes desabrochaes y güeyos rellumantes, a vegaes con barba y sombreru prietu. A vegaes apaez como nianín y deforme. Otres vegaes apaez como un home descomanáu, bigardu.

Dizse que ye d'un pais muy lloñe, al paecer Exiptu, nel que vive cola so familia nel altu un monte tapecíu pol borrín. Esti ser viaxa coles ñubes y fai que descarguen rayos y xarazu que freñen les tierres semaes, dacuando tamién pue tirar culases y pelos de bicerra. Representa fuercies incontrolaes como les truenes y la lletrecidá d'elles. A vegaes tamién fae una borrina abondo espesa que fai que los pastores y vaqueiros piérdanse nel monte.

Retrieved from "http://ast.wikipedia.org../../../n/u/b/Nuberu_%28mitolox%C3%ADa%29.html"

Categoríes: Mitoloxía asturiana | Mitoloxía llionesa

##### Views

- Artículu
- Discusión
- Revisión actual

##### Buscar

##### Otres llingües

- Español